MOST-ovac Ivan Lovrinović zajedno sa svojim kolegama potvrdio je da više nije dio Mosta, ali nije htio otvoreno reći hoće li podržati HDZ-ovu koaliciju.



- To će ovisiti o dvije stvari, o programu i o ljudima koji će se predstaviti odnosno ponuditi za nove ljude koji će voditi vladu. Nama trojici iz MOST-a, gospoda Mišić, Martinović i ja, nama je presudno važno provođenje programa odnosno ono zašto smo se izvorno zalagali u MOST-u. Mi smo vidjeli posljednjih mjeseci da je MOST, Božo Petrov sve više odustajao od tih reformi, odmicao se od monetarne reforme, porezne reforme, nove demografske politike te je često mijenjao mišljenja i mi smo prema tome odlučili da osnujemo svoj nezavisni klub u Saboru, rekao je Lovrinović.

- Mogu reći da želimo ostati na platformi koju smo sukreirali u Mostu i na taj način ne želimo iznevjeriti podršku građana. Dakle, mi ćemo na tome raditi i na tome inzistirati. Ovo je trenutak težak za Hrvatsku i želimo surađivati nacionalnim interesima. Tri glasa, ni MOSTU sa 19 zastupnika nismo mogli presudno utjecati, dodao je Lovrinović.

Kazao je kako žele djelovati konstruktivno.

- Razumijemo težinu trenutka i ne želimo da dođe do novih izbora. Najprije ćemo razgovarati o našim strateškim interesima, a onda ćemo vidjeti da li takva Vlada zaslužuje povjerenje. Podsjećam zašto je važno djelovati konstruktivno u ovom razdoblju. Novi izbori znače nove troškove i nekoliko izgubljenih mjeseci. Ova godina je presudno važna da konačno započnemo reforme, o tome sam stalno govorio. MOST odnosno njegov čelnik nije uspio pokrenuti prave reforme. Ukidanje pečata i Mesićevog ureda nisu reforme. Želimo se baviti ozbiljnim reformama. božo Petrov se nije bavio onime o čemu smo mi govorili. Dakle, ekonomski i politički troškovi za izbore su veliki. Ukoliko ne bude moguće formirati Vladu mi smo spremni za nove izbore. Nastavit ćemo se snažno boriti za interse udruge Franak, blokirane i druge ugrožene skupine. Također smatramo da je važno da sva trojica odu - Karamarko, Orešković i Petrov.